text: Девойките на България завършиха трети на Балканиадата по волейбол | Корнер.dir.bg
  20:39 | 26.05.22
  Нашите отнесоха Албания в последния си мач
  14:45 | 16 януари 2022 0 449 Снимка: CEV
  Волейболният национален отбор на България за девойки до 17-годишна възраст завърши на трето място на Балканиадата в Турция. В последната си среща от турнира селекцията на треньора Диян Боюклиев победи без абсолютно никакви проблеми Албания, при това за едва 53 минути - 3:0 (25:7, 25:10, 25:11).
  Така младите надежди на родния волейбол приключват с три победи, две загуби и общ актив от девет точки, което им отрежда трето място в крайното класиране на турнира.
  Ива Дудова с 11 точки бе най-резултатна за България, а Мария Златанова добави 8.
  По-късно днес домакинът Турция и Сърбия ще излъчат новия шампион в тази възрастова група. Победителят от турнира се класира директно за Европейското първенство.